भोजपुरी सुपरस्टार दिनेश लाल यादव निरहुआ दर्शकों के बीच अपनी अलग फैन फॉलोविंग रखते हैं। वो जब-जब बड़े परदे पर आम्रपाली दुबे के साथ आते हैं दोनों की जोड़ी धमाल मचाती है। निरहुआ और आम्रपाली की एक्टिंग तो जबरदस्त होती ही है। साथ ही इनकी रोमांटिक केमेस्ट्री भी परदे पर आग लगा देती है। ऐसा ही कुछ अब हो रहा है दोनों का एक सॉन्ग यू-ट्यूब पर खूब गर्दा उड़ा रहा है।
निरहुआ और आम्रपाली दुबे का ये भोजपुरी गाना फिल्म निरहुआ सटल रहे का है। जिसे बार-बार देखा जा रहा है। भोजपुरी गाने तिरिया के में आम्रपाली और निरहुआ पिंक कलर की मैचिंग ड्रेस में धमाकेदार डांस कर रहे हैं। गाने को अब तक 51 लाख से ज्यादा बार देखा जा चुका है। वहीं दर्शकों को ये फिल्म भी खूब पसंद आ रही है। इसे अब तक 3 करोड़ बार देखा जा चुका है।